סוכה יח. (שורה 11) עד יט. (נקודתיים)

ביאורים

פי תקרה יורד וסותם: האמוראים נחלקו האם ניתן לומר ולראות כאילו חודה של התקרה נמשך ויורד למטה ומגיע עד לקרקע (אף שבפועל אין שם מחיצות אמיתיות), ובעקבות כך להחשיב חלל שמתחת תקרה ללא מחיצות, לסוכה ולרשות היחיד.    (ראה את פרטי הדינים בשו"ע שסא/ב)

כשהאויר יהיה פחות מ3 טפחים נחשב ללבוד (וכאילו אין כאן אויר).

באמצעות מה ניתן למעט אויר ברוחב 3 טפחים שבסכך?

בסוכה גדולה: גם בסכך פסול.

בסוכה קטנה: רק בסכך כשר.

כי כך אין בפני עצמו שיעור אויר או סכך פסול שפוסלים.

ולא בסכך פסול:  כיוון שביחד יש שיעור חשוב של 3 טפחים ללא סכך כשר - ולכן לא מצטרפים עם הסכך הכשר להשלים לשיעור סוכה מינימלית.

האם קיים דין לבוד גם באמצע (בגובה הסכך - תוס') ולא רק מן הצד (=סמוך לדופן)?

דעה 1: לא. 

דעה 2: כן

המקור – משנה מאהלות:

ארובה שפחותה מ3 טפחים – אין דינה כסתומה (כאהל).

דעה 2 סוברת שאין ללמוד מדין טומאה כיוון שזו הלכה למשה מסיני מקומית.

המקור – ברייתא העוסקת בדין קורת מבוי:

קורה שיוצאת מכותל ומגיעה עד פחות מ3 טפחים לקורה שיוצאת מהכותל שממול – המבוי כן מוכשר.

דעה 1 סוברת שאין ללמוד מדין מבוי שהוא מדרבנן!

ר' ישמעאל בר' יוסי – כך פירש אבא:

•	רק בתנאי שהמרחק של הפחת מהדופן לא יותר מ4 אמות.

•	רק של מקום פלוני (שאינו מגדל שרצים).

דרשותיו של ר' יהודה בר אלעאי:

•	בית שגגו נפחת באמצעיתו וסיכך על הפחת: הסוכה כשרה.

•	'אברומא' (=סוג דג קטן): מותר באכילה.

סוגיית סורא

סיכך ע"ג אכסדרא

יש לה פצימין: 

כשרה.  (מדין לבוד)

אין לה פצימין:

אביי: כשרה – כן אומרים 'פי תקרה יורד וסותם'.

רבא: פסולה – לא אומרים 'פי תקרה יורד וסותם'.

פירוש: חצר המוקפת אכסדרא, וסיכך באוירה של חצר, וסמך הסכך על הקירוי של האכסדרא.

פצימין: עמודים שהמרחק ביניהם פחות מ3 טפחים.

במשנה (יז.) מדובר שאין פי התקרה ניכר ולכן לא אומרים פי תקרה וכו'.

אביי סובר כרב.

גם רבא סובר כרב, ולדעתו רק במקרה זה רב כן אומר פי תקרה וכו' כיוון שפי תקרה זה לשם אכסדרה נעשה.

אכסדרא בבקעה (=שרבים לא עוברים שם - רש"ש):

רב: דינה כרשות היחיד – כן אומרים 'פי תקרה יורד וסותם'.

שמואל: דינה לא כרשות היחיד – לא אומרים 'פי תקרה יורד וסותם'.

רק רבא סובר כשמואל.

(אם שמואל לא אומר במקרה זה פי תקרה וכו', וודאי שלא יאמר במקרה של אביי ששם פי התקרה לא נעשה עבור הסוכה)

סוגיית פומבדיתא

סיכך ע"ג אכסדרא

יש לה פצימין: 

אביי: כשרה – כן אומרים 'לבוד'.

רבא: פסולה – לא אומרים 'לבוד' במקרה זה
                    שהפצימין לא נעשו עבור הסוכה.

אין לה פצימין:

פסולה – במקרה זה שפי התקרה לא נעשה עבור הסוכה
            לא אומרים 'פי תקרה יורד וסותם'.

הלכה כסוגיית סורא (וכרבא).

סוכה ש"נראה מבחוץ ושוה מבפנים":  כשרה.

פירוש: סוכה ש2 דפנות עשויות כהלכתן, והרוח ה3 סמוכה לאכסדרה, ולעומדים מבחוץ זה נראה כהתחלת הדופן ה3.

סוכה שבאמצע החצר (ללא אכסדרה) עם 2דפנות מקבילות בלבד:

מודה אביי שלא אומרים 'פי תקרה יורד וסותם', כיוון שרבים עוברים דרך שם.

                                                     (ר' 20 שורות ראשונות ב-יח: בתוס' הראשון)